    Bí ìtàn ibẹ̀ ti lọ, ìlú náà ni o tóbi jù ni òde ayé ni ayé àtijọ́, odidi ọjọ́ mẹta ni wọ́n fi ń rìn láti apá kan dé apá kejì ṣùgbọ́n nǹkan tí o sọ wọ́n dì bí wọn ti wa yìí ni ìrẹ́pọ̀ tí kò sí láàrin wọn. Wọ́n jẹ́ ẹ̀dá tí ó mọ ti ara rẹ̀ nìkan tó bẹ́ẹ̀ gẹ́ẹ́ tí kò sí irú wọn ṣáájú wọn tí kò sì lè sí irú wọn lẹ́yìn wọn. Wọ́n kún fún owú jíjẹ tó bẹ́ẹ̀ ti ó jẹ́ pé bàbá kò jẹ́ fi nǹkan kan ọmọ rẹ̀ ọkùnrin, ìyá kò ni jẹ́ kí ọmọbìnrin rẹ̀ tilẹ̀ wò bí òun ti ń ṣe ọbẹ̀. Nípa ṣíṣe bẹ́ẹ̀, ohun tí ẹníkan bá mọ ẹni kejì kò ní mọ̀ ọ́, bẹ́ẹ̀ bẹ́ẹ̀ ọgbọ́n wọn ń parẹ́. Ó pẹ́ díẹ̀ tí a dé ìlú náà kí a to mọ ọba wọn. Ohun tí kò tilẹ̀ jẹ́ kí a lọ sí ilé ọba wọn kò ju èyí pe níwọ̀n ìgbà tí ìlú ti burú tó bí a ti báa yìí a kò ní èrò gíga kan nípa ọba ìbẹ̀ rárá, nítorí kò sí ọba pàtàkì kan tí ó lè fi oju ara rẹ̀ sílẹ̀ títí ìlú fi máa burú tó bí a ti báa nì.
    Bi itan ibe ti lo, ilu naa ni o tobi ju ni ode aye ni aye atijo, odidi ojo meta ni won fi n rin lati apa kan de apa keji sugbon nnkan ti o so won di bi won ti wa yii ni irepo ti ko si laarin won. Won je eda ti o mo ti ara re nikan to bee gee ti ko si iru won saaju won ti ko si le si iru won leyin won. Won kun fun owu jije to bee ti o je pe baba ko je fi nnkan kan omo re okunrin, iya ko ni je ki omobinrin re tile wo bi oun ti n se obe. Nipa sise bee, ohun ti enikan ba mo eni keji ko ni mo o, bee bee ogbon won n pare. O pe die ti a de ilu naa ki a to mo oba won. Ohun ti ko tile je ki a lo si ile oba won ko ju eyi pe niwon igba ti ilu ti buru to bi a ti baa yii a ko ni ero giga kan nipa oba ibe rara, nitori ko si oba pataki kan ti o le fi oju ara re sile titi ilu fi maa buru to bi a ti baa ni.